གཅིགཏང་ནན་སྐྱོང་བྱེད་པ་དང་སྒྲིག་སྲོལ་ལྟར་ཏང་བཅོས་སྐྱོང་བྱས་ནས་ཏང་གི་སྒྲིག་ཁྲིམས་འཛུགས་སྐྱོང་ལ་ཤུགས་སྣོན་རྒྱག་དགོས།ཀྲུང་ཨུ་ཚང་འཛོམས་གྲོས་ཚོགས་ཐེངས་བཞི་པའི་དགོངས་དོན་དོན་འཁྱོལ་བྱས་ཚུལ་ལ་ལྟ་སྐུལ་ཞིབ་བཤེར་བྱ་རྒྱུར་ཤུགས་སྣོན་བརྒྱབ་སྟེ་ཀྲུང་དབྱང་གི་བཀའ་རྒྱ་ལག་བསྟར་ཐུབ་པའི་འགན་ལེན་བྱེད་དགོས།སྒྲིག་ཁྲིམས་ནི་ཏང་གི་སྲོག་རྩ་ཡིན་པ་དང་སྒྲིག་ཁྲིམས་འཛུགས་སྐྱོང་ནི་རྩ་བའི་འཐབ་ཇུས་ཤིག་ཡིན།ང་ཚོའི་ཏང་ནི་ཕྲག་ཐོག་ཏུ་ལོ་རྒྱུས་ཀྱི་འོས་འགན་འཁུར་མཁན་གྱི་ཆབ་སྲིད་རྩ་འཛུགས་ཤིག་ཡིན་པར་བརྟེན་ངེས་པར་དུ་དེ་བས་ནན་པའི་ཆབ་སྲིད་ཀྱི་སྒྲིག་ཁྲིམས་དང་ཆབ་སྲིད་ཀྱི་སྒྲིག་ལམ་ཡོད་དགོས།ཏང་ཡོན་འགོ་ཁྲིད་ལས་བྱེད་པ་དང་ལྷག་པར་དུ་མཐོ་རིམ་འགོ་ཁྲིད་ལས་བྱེད་པས་ངེས་པར་དུ་ཆབ་སྲིད་ཀྱི་སྒྲིམ་ལམ་ལ་སྲུང་བརྩི་ཞུས་ནས་དེ་བས་ཆེ་བའི་ཏང་གཤིས་ཀྱི་འདུ་ཤེས་དང་།ཆབ་སྲིད་ཀྱི་གོ་རྟོགས།རྩ་འཛུགས་ཀྱི་འདུ་ཤེས་བཅས་ཀྱི་ཐོག་ནས་རང་ཉིད་ལ་བླང་བྱ་འདོན་དགོས།སྒྲིག་ཁྲིམས་སྲུང་རྒྱུ་ནི་མཐའ་མའི་མཚམས་ཐིག་གཅིག་ཡིན་པ་དང་སྒྲིག་ལམ་སྲུང་རྒྱུ་དེ་རང་ཉིད་ལ་བརྟེན་དགོས།ང་ཚོའི་ཏང་གིས་ཤོག་བསྒྲིལ་སྒེར་གཉེར་དང་ཤོག་ཁག་སྒྲིག་པའི་སྣང་ཚུལ་རྒྱ་ཡན་དུ་སྤུ་ཙམ་ཡང་གཏོང་མི་སྲིད་ལ་རང་འདོད་རང་བསམ་དང་མངོན་བརྩི་ལྐོག་འགལ་དེ་བས་བྱེད་མི་ཆོགསྒྲིག་ཁྲིམས་ལག་བསྟར་བྱས་ཚུལ་ལ་ཞིབ་བཤེར་བྱ་རྒྱུར་ཤུགས་སྣོན་བརྒྱབ་སྟེ་ཏང་སྲོལ་སྲིད་གཙང་འཛུགས་སྐྱོང་གི་ཏང་གི་སྒྲིག་སྲོལ་དང་སྒྲིག་ལམ་དང་འབྲེལ་ཡོད་བཅའ་ཁྲིམས་བཟོ་བཅོས་རྒྱག་རྒྱུར་དམ་འཛིན་བྱས་ཏེ་ཏང་ནང་གི་ལྟ་སྐུལ་དབང་གྲགས་དང་ནུས་པ་འགན་ལེན་བྱེད་དགོས།